Ministeri de Sanitat, Serveis Socials i Igualtat
La Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut determinar els criteris, les directrius i les àrees d'actuació de les polítiques sanitàries.
Aquesta Llei va consagrar un nou model d'ordenació sanitària, basat en l'eficàcia i eficiència de l'organització sanitària i en la integració de serveis, que preveu disposar d'un pla de salut com a eina essencial per a la planificació del sistema de salut i per a la determinació de les directrius de les accions que cal dur a terme.
El Pla de salut de Catalunya aprovat quinquennalment mitjançant acord de Govern de la Generalitat de Catalunya és el marc de referència de les actuacions públiques en matèria de salut en el territori de Catalunya, orientat a uns objectius de salut i qualitat de vida de la població, articulat a partir de la transformació del model assistencial en tres eixos clau de la política sanitària contemporània –prevenció i atenció a la cronicitat, millora de la resolució i reordenació de l'alta especialització– i suportat per una sèrie de canvis en el model organitzatiu que han de facilitar el procés d'adaptació dels serveis als nous reptes.
Dintre d'aquest marc legislatiu i de prioritats de la política sanitària definides en el Pla de salut de Catalunya, el Departament de Salut, mitjançant la concessió de subvencions per finançar entitats privades sense afany de lucre, impulsa la realització d'actuacions en l'àmbit de la salut, les quals s'integren dintre d'aquest nou model sanitari adequant els recursos sanitaris, l'optimització dels mitjans econòmics i la millora de la qualitat dels serveis sanitaris per tal de protegir i millorar la salut de tots els ciutadans de Catalunya.
Ateses les normes bàsiques que estableixen la Llei 38/2003, de 17 de novembre, general de subvencions, i el Reial decret 887/2006, de 21 de juliol, mitjançant el qual s'aprova el Reglament de la Llei esmentada;
Atès el que preveu el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atès l'Acord de Govern GOV/85/2016, de 28 de juny, pel qual s'aprova la modificació de l'Acord de Govern GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic;
Atès l'Acord del Govern pel qual s'aprova el Model integral de gestió de subvencions i ajuts de la Generalitat de Catalunya, aprovat en la sessió de Govern de 28 de febrer de 2017;
Atesa l'Ordre ECO/172/2015, de 3 de juny, sobre les formes de justificació de subvencions;
Atesa la Llei 39/2015, d'1 d'octubre, de procediment administratiu comú de les administracions públiques;
Atesa la Llei 26/2010, del 3 d'agost, de règim jurídic i de procediment de les administracions públiques de Catalunya;
Vist el Reial decret 944/2017, de 27 d'octubre, pel qual es designa òrgans i autoritats encarregats d'executar les mesures dirigides al Govern i a l'Administració de la Generalitat de Catalunya, autoritzades per acord del Ple del Senat, de 27 d'octubre de 2017, pel qual s'aproven les mesures requerides pel Govern, a l'empara de l'article 155 de la Constitució;
En ús de les facultats atribuïdes a l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores per a la concessió de subvencions en règim de concurrència competitiva per al finançament a entitats privades sense afany de lucre que realitzin actuacions en l'àmbit de la salut.
Es deroga l'Ordre SLT/250/2015, de 31 de juliol, per la qual s'aproven les bases reguladores per a la concessió de subvencions per al finançament a entitats privades sense afany de lucre que realitzin actuacions en l'àmbit de la salut (DOGC núm. 6930, de 7.8.2015).
Es deroga l'Ordre SLT/38/2016, de 22 de febrer, de modificació de l'Ordre SLT/250/2015, de 31 de juliol (DOGC núm. 7068, de 29.2.2016).
Aquesta Ordre entra en vigor l'endemà de la seva publicació.
Ministra de Sanitat, Serveis Socials i Igualtat
L'objecte de les subvencions és el finançament a entitats privades sense afany de lucre que realitzin actuacions en l'àmbit de la salut en el marc del Pla de salut de Catalunya vigent en cada moment.
—2 Àrees d'actuació en l'àmbit de la salut
Les àrees d'actuació subvencionables en virtut d'aquesta Ordre són les següents:
a) Actuacions de foment de la salut i suport a pacients i famílies.
b) Actuacions per a la prevenció de la infecció per VIH/sida
c) Actuacions per a la prevenció i el tractament de drogodependències.
En cap cas aquestes actuacions no poden ser substitutives de prestacions assistencials a Catalunya.
3.1 Poden sol·licitar aquestes subvencions les entitats privades sense afany de lucre que desenvolupin actuacions incloses en l'objecte de les àrees que assenyala la base 2.
3.2 L'àmbit d'actuació de cadascun dels projectes pot ser una de les tres àrees o totes tres alhora.
3.3 Per a l'obtenció d'aquestes subvencions, les entitats sol·licitants han de complir els requisits següents:
3.3.1 Les activitats que constitueixen l'objecte social dels estatuts de l'entitat han d'incloure l'actuació subvencionable i l'àrea o àrees en funció de les quals es demana la subvenció.
3.3.2 L'entitat s'ha d'haver constituït com a mínim amb dos anys d'antelació a la data de publicació de la convocatòria, excepte en el cas de federacions i confederacions, que poden ser més recents, però que han d'estar constituïdes per entitats d'almenys dos anys d'antiguitat.
A més, ha d'estar inscrita, si escau, en el registre corresponent.
3.3.3 Per gestionar les actuacions previstes en els projectes presentats s'ha de disposar de l'estructura adequada.
3.3.4 En el cas que l'entitat tingui cinquanta persones en plantilla o més de cinquanta, cal complir el que estableix l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social, i, si escau, el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat.
3.3.5 En el cas que l'entitat tingui una plantilla igual o superior a vint-i-cinc persones, cal una declaració dels mitjans que s'utilitzen per prevenir i detectar casos d'assetjament sexual i d'assetjament per raó de sexe, i intervenir-hi, d'acord amb l'article 29 de la Llei 5/2008, de 24 d'abril, del dret de les dones a erradicar la violència masclista.
3.3.6 Complir el que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
3.3.7 No trobar-se en cap de les circumstàncies que preveu l'article 13.2 i 3 de la Llei 38/2003, de 17 de novembre, general de subvencions.
3.3.8 No haver estat sancionades per resolució ferma, durant els últims tres anys, per la comissió d'una infracció greu en matèria d'integració laboral de persones discapacitades, o per la comissió d'una infracció molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost, i la Llei 31/1995, de 8 de novembre, de prevenció de riscos laborals.
3.3.9 Disposar dels mitjans humans i materials necessaris i tenir assignats els recursos econòmics necessaris per realitzar l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre.
3.3.10 Presentar una declaració sobre si han demanat i/o han obtingut altres ajuts públics o privats per la mateixa activitat i fer constar el detall de l'entitat concedent i la quantitat sol·licitada o obtinguda.
3.3.11 En el cas d'associacions i fundacions, tenir adaptats els seus estatuts d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
3.3.12 En el cas de les fundacions, complir el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
3.3.13 Presentar declaració responsable de tenir la residència fiscal al territori espanyol.
En cas de no tenir-la, l'entitat beneficiària ha de presentar un certificat de residència fiscal emès per les autoritats competents del seu país de residència, un cop requerida en la notificació de la proposta de resolució de concessió provisional de la subvenció.
3.3.14 Adequar l'activitat de l'entitat al compliment dels principis ètics i les regles de conducta que s'estableixen a l'annex 2 que consta en aquesta Ordre.
3.3.15 Complir amb la normativa sobre propietat intel·lectual, per a la realització de l'activitat objecte de la subvenció utilitzant qualsevol element susceptible de generar drets d'autor.
3.3.16 En aquelles convocatòries en què se subvencionin projectes que per raó de l'activitat que s'hagi de fer sigui necessari, cal presentar una declaració responsable conforme es disposa de les certificacions legalment establertes, o d'haver-les sol·licitat prèviament a la publicació de la proposta provisional, per acreditar que el personal de les entitats les activitats de les quals suposin l'accés i exercici a professions, oficis i activitats que impliquin contacte habitual amb menors no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas.
3.3.17 Les entitats beneficiàries han de respectar el que estableix la Llei 17/2015, de 21 de juliol, d'igualtat efectiva de dones i homes.
3.3.18 Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contractació del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzi, presti o subministri, o tret que la despesa s'hagi fet amb anterioritat a la concessió de la subvenció en aplicació de l'article 31.3 de la Llei 38/2003, de 17 de novembre, general de subvencions.
3.4 Complir els requisits d'aquestes bases generals, així com qualsevol altra obligació legal o reglamentària que pugui afectar-les.
—4 Quantia i aplicació pressupostària
4.1 La quantitat màxima destinada a aquestes subvencions i l'aplicació o aplicacions pressupostàries a les quals s'han d'imputar són les que determini la convocatòria corresponent.
4.2 La quantia de cada subvenció, que pot ser del total del cost del projecte, s'ha de determinar individualment en funció de cada projecte sol·licitat i d'acord amb els criteris que estableix la base 9, sense que, en cap cas, aïlladament o en concurrència amb subvencions atorgades per altres institucions públiques o privades, nacionals o internacionals, pugui superar el cost de l'actuació que l'entitat beneficiària ha de desenvolupar.
En qualsevol cas, l'import total de les subvencions atorgades per altres institucions públiques o privades, nacionals, de la Unió Europea o d'organismes internacionals, no pot superar aïlladament o en concurrència amb altres subvencions, ajuts, ingressos o recursos el cost de l'activitat subvencionada.
Per poder considerar acomplert l'objecte i la finalitat de la subvenció, la despesa mínima realitzada i justificada de l'activitat subvencionada ha de ser d'un 50% respecte del pressupost acceptat; si no és així, comportarà la revocació total de la subvenció.
El percentatge de desviació pressupostària del projecte, sense que suposi revocació parcial de la subvenció, s'estableix en un 10% en relació amb el cost del projecte acceptat.
L'òrgan competent només pot aplicar aquest percentatge si es garanteix que s'han acomplert l'objecte i la finalitat de la subvenció.
5.1 Són despeses subvencionables les que, de manera inequívoca, responguin a la naturalesa de l'activitat subvencionada, siguin estrictament necessàries, s'efectuïn dins el termini d'execució previst a la convocatòria i hagin estat efectivament pagades amb anterioritat a la finalització del període de justificació determinat per la base 16.4.
En cap cas el cost dels béns o serveis subvencionats pot superar el seu valor de mercat.
Les despeses objecte de subvenció s'han d'ajustar, en qualsevol cas, al pressupost del projecte o projectes presentats, a la naturalesa de la partida pressupostària amb càrrec a la qual s'atorgui la subvenció i s'ha de tractar de despeses corrents, de béns i serveis d'acord amb la normativa pressupostària.
Aquestes despeses s'entenen realitzades per a cadascun dels projectes o actuacions subvencionades.
En el cas que la resolució de concessió de la subvenció a una entitat prevegi més d'un projecte i/o actuació, la justificació de les despeses s'ha de presentar separadament per a cadascun.
5.2 Les despeses subvencionables poden ser de dos tipus: directes i indirectes.
a) Les retribucions del personal vinculat directament al projecte subvencionat.
S'hi poden incloure els salaris i les assegurances socials.
Aquestes despeses s'han de presentar degudament desglossades per hores dedicades a l'actuació a què s'imputin.
b) Les despeses de mitjans i/o recursos materials, així com les despeses en béns consumibles utilitzats per dur a terme les actuacions necessàries per al desenvolupament dels projectes, quan siguin directament imputables a la realització del projecte subvencionat.
Aquestes despeses s'han de presentar degudament desglossades per actuació i s'han d'imputar per hores d'utilització.
c) Les despeses de lloguer de locals i d'arrendament financer d'equips que siguin directament imputables al projecte subvencionat.
d) Les despeses d'assegurança directament imputables al projecte subvencionat.
e) Les despeses de publicitat per a l'organització i la difusió del projecte subvencionat.
f) Les dietes i els desplaçaments.
Els imports d'aquestes despeses han de ser els que consten en el Decret 138/2008, de 8 de juliol, d'indemnitzacions per raó del servei, o norma que el substitueixi.
g) Les despeses d'elaboració de l'informe d'auditoria realitzat en compliment de la base 16 d'aquesta Ordre, amb el màxim que es determini en la convocatòria corresponent, en el cas de la justificació mitjançant aquesta modalitat.
h) Els tributs, quan l'entitat beneficiària de la subvenció els aboni efectivament.
En cap cas es consideren despeses subvencionables els impostos indirectes quan siguin susceptibles de recuperació o compensació ni l'impost personal sobre la renda.
i) Les despeses financeres i la resta de despeses a què fa referència l'article 31.7 de la Llei general de subvencions, sempre que estiguin directament relacionades amb l'activitat subvencionada.
5.2.2 Tenen la consideració de despeses indirectes totes les que no es puguin vincular directament al projecte subvencionat, però que siguin necessàries per realitzar-lo.
S'hi inclouen tant les que són imputables a diversos projectes que porten a terme els beneficiaris com les despeses de caràcter general que, sense que siguin imputables a cap projecte en concret, són necessàries per dur-los a terme.
Es consideren despeses subvencionables indirectes les comunes als diferents serveis o activitats que realitzen els beneficiaris, com ara:
b) Les despeses generals: despeses de gestió, lloguer, material d'oficina, llum, aigua, calefacció, missatgeria, correus, manteniment, neteja, vigilància i altres de característiques similars.
De conformitat amb l'article 31.9 de la Llei 38/2003, de 17 de novembre, aquests costos han de ser imputats per l'entitat beneficiària al projecte subvencionat en la part que raonablement correspongui d'acord amb els principis i les normes de comptabilitat generalment admesos i, en tot cas, en la mesura que aquests costos corresponguin al període en què efectivament es realitza el projecte.
Les despeses indirectes únicament s'admeten si estan degudament justificades conforme a la base 16 i en cap cas no poden superar el 20% del cost total del projecte presentat.
L'entitat ha d'aportar el mètode de càlcul aplicat per imputar-les a la subvenció, de manera que l'explicació aportada reflecteixi totes les dades que permetin verificar com s'ha establert el percentatge o quantitat imputada.
Les despeses subvencionables que preveuen aquestes bases han de respondre a costos reals, efectivament realitzats, pagats i justificats mitjançant factures o documents comptables de valor probatori equivalent.
En cap cas poden ser subvencionables les despeses que així s'especifiquen a l'article 31.7 de la Llei 38/2003, de 17 de novembre.
—6 Sol·licituds i comunicacions
6.1 Les sol·licituds i els tràmits associats al procediment de concessió de les subvencions i la seva justificació s'han de realitzar per via telemàtica utilitzant la Seu electrònica de la Generalitat de Catalunya, mitjançant els formularis normalitzats que es faciliten a través de la pàgina web Tràmits gencat [URL], sens perjudici del que estableix la base 16.4 pel que fa a la presentació de forma presencial de la documentació justificativa.
Per poder presentar la sol·licitud electrònicament cal que l'entitat o qui la representi disposi d'un certificat digital vàlid i vigent emès per qualsevol entitat de certificació classificada pel Consorci d'Administració Oberta de Catalunya com a vàlida per identificar la ciutadania i les entitats davant de les administracions públiques, d'acord amb els criteris establerts per l'Ordre GRI/233/2015, de 20 de juliol, per la qual s'aprova el Protocol de signatura electrònica en l'àmbit de l'Administració de la Generalitat de Catalunya.
Els certificats vàlids es poden consultar a l'apartat de Certificació digital de la pàgina web de Tràmits gencat [URL].
Les entitats interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la mateixa Seu electrònica.
En el supòsit d'interrupció per circumstàncies accidentals del funcionament de la Seu, la persona que hi accedeixi ha de visualitzar un missatge en què es comuniqui aquesta circumstància, se li han d'indicar els registres presencials on es pot presentar la documentació i se l'ha d'informar dels efectes de la interrupció del funcionament en el còmput dels terminis.
La presentació de sol·licituds, escrits i comunicacions mitjançant les plataformes telemàtiques dona dret a la persona interessada a consultar el seu expedient administratiu i a fer-ne el seguiment.
La persona interessada pot obtenir a través d'un servei electrònic d'accés restringit informació sobre l'estat de tramitació del procediment.
La informació sobre l'estat de tramitació ha de comprendre la relació dels actes de tràmit realitzats, amb indicació del contingut, així com de la data en què van ser dictats.
L'habilitació del sistema de consulta i seguiment de la tramitació no eximeix l'Administració de la Generalitat de Catalunya d'efectuar les comunicacions i notificacions expresses que estableix la normativa.
6.2 La presentació de la sol·licitud comporta l'acceptació plena d'aquestes bases.
Així mateix, i d'acord amb la disposició addicional primera de la Llei 21/2005, de 29 de desembre, de mesures financeres, la presentació de la sol·licitud comporta l'autorització a l'òrgan gestor per obtenir els certificats o verificar les dades necessàries per a la tramitació de l'ajut emeses per altres administracions o entitats públiques.
Si la persona sol·licitant denega expressament l'autorització esmentada, cal que aporti els documents, les dades, el certificat o els certificats corresponents.
7.1 Al model de sol·licitud, les entitats sol·licitants hi han d'adjuntar, d'acord amb els formularis normalitzats que es poden obtenir a través de la pàgina web de Tràmits gencat [URL], la declaració responsable corresponent que acredita tots els requisits establerts a la base 3.
També s'ha d'indicar l'acord de l'òrgan de govern de l'entitat on s'aprova sol·licitar la subvenció i s'ha de manifestar que la persona representant legal disposa de la capacitat suficient per actuar en nom de l'entitat sol·licitant.
La presentació de la sol·licitud faculta el Departament de Salut per comprovar la conformitat de les dades que conté o es declaren.
La presentació de la sol·licitud comporta la sol·licitud explícita de la bestreta.
7.2 Memòria descriptiva del projecte per al qual se sol·licita la subvenció i que inclou, entre altres informacions:
a) L'àrea o àrees d'actuació en l'àmbit de la salut, d'acord amb la base 2, on s'inclou el projecte.
b) Les dates d'inici i finalització previstes i els llocs on es realitzarà el projecte.
c) La referència expressa de l'import que es demana.
d) La descripció de les actuacions per a les quals se sol·licita la subvenció.
e) Un pressupost clar i definit del projecte en què figurin les despeses i els ingressos previstos, per conceptes, amb el detall de les fonts de finançament del projecte.
7.3 Pressupost anual de funcionament de l'entitat sol·licitant.
La presentació de la sol·licitud de subvenció faculta el Departament de Salut per comprovar la conformitat de les dades que s'hi contenen o s'hi declaren.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvenció deixen sense efecte aquest tràmit, des del moment en què es conegui i amb audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
—8 Termini de presentació de les sol·licituds
8.1 La presentació de sol·licituds, escrits i comunicacions mitjançant les plataformes telemàtiques es pot fer tots els dies de l'any durant les vint-i-quatre hores del dia, en els termes que disposi la convocatòria d'ajuts corresponent.
8.2 A l'efecte de còmput de terminis, la recepció en el Registre electrònic de la Generalitat de Catalunya en un dia inhàbil s'entén efectuada en la primera hora del primer dia hàbil següent.
—9 Criteris de valoració i puntuació
9.1 En relació amb l'entitat sol·licitant i el projecte respectiu, es consideren els següents criteris de valoració i la puntuació que s'atribueix a cadascun:
a) Població i àmbit territorial de Catalunya objecte de la intervenció: fins a 20 punts.
Aquest criteri s'ha de matisar en el cas que l'objecte de la subvenció estigui constituït per actuacions en l'àmbit de les malalties minoritàries, emergents i/o d'especial interès per al Departament de Salut.
b) Utilitat del projecte: fins a 20 punts.
Absència de duplicitats en les intervencions i optimització dels recursos emprats.
Complementarietat dels serveis públics; no ser-ne una actuació pròpia.
c) Viabilitat del projecte: capacitat de l'entitat sol·licitant per dur a terme el projecte, d'acord amb les condicions i en els terminis explicitats a la memòria.
d) Experiència i capacitat tècnica de l'entitat: fins a 20 punts.
Resultats obtinguts en altres projectes anteriors desenvolupats amb el mateix objecte.
Relació del personal assalariat i/o de voluntariat: proporció adequada de la composició dels recursos humans, d'acord amb la combinació entre personal assalariat i voluntari, en funció de les tasques que siguin assignades a cada grup, amb consideració del grau d'especialització, la dedicació i l'estabilitat que comporten els requisits de les tasques esmentades.
e) Adequació del projecte a les directrius i línies de les polítiques sanitàries del Departament de Salut d'acord amb el Pla de salut: fins a 20 punts.
9.2 És requisit necessari per poder atorgar la subvenció l'obtenció d'un mínim de 60 punts de la puntuació màxima establerta.
9.3 La quantitat atorgada es determina sobre la base del resultat de la ponderació dels criteris anteriors, el crèdit disponible i el cost del projecte.
—10 Procediment de concessió de les subvencions
10.1 El procediment de concessió de les subvencions s'ha d'ajustar al que estableixen l'article 94 del Decret legislatiu 3/2002, de 24 de desembre, i la Llei 38/2003, de 17 de novembre.
10.2 La concessió de les subvencions es regeix pel procediment de concurrència competitiva, per convocatòria del secretari o secretària general del Departament de Salut.
10.3 Correspon al secretari o secretària general del Departament de Salut o a l'òrgan que determini la convocatòria, d'entre els secretaris o secretàries sectorials o els directors o directores generals, la concessió o denegació de les subvencions mitjançant resolució motivada.
10.4 L'òrgan instructor és el director o directora de Serveis del Departament de Salut, que és qui ha de formular la proposta de resolució de concessió a l'òrgan concedent de la subvenció, d'acord amb la proposta de la Comissió de Valoració.
10.5 El director o directora de Serveis del Departament de Salut o l'òrgan que determini la convocatòria ha de presidir una comissió de valoració formada pels secretaris sectorials i els directors generals del Departament de Salut, per un funcionari o funcionària del Departament de Salut, nomenat pel president o presidenta de la Comissió, pels funcionaris tècnics en les matèries objecte de la subvenció, i per una persona externa al sector públic de la Generalitat de Catalunya experta en la matèria objecte de la subvenció, que el president o presidenta de la Comissió consideri necessària i nomeni d'acord amb el seu grau d'especialització en relació amb l'àrea o àrees que s'han de subvencionar.
En el nomenament dels membres s'ha de vetllar per assolir una representació equilibrada de dones i homes.
Aquesta Comissió ha de valorar i comparar les sol·licituds presentades i, tenint en compte els criteris de valoració que preveu aquesta Ordre, ha d'elaborar un informe en què es concreti el resultat de l'avaluació efectuada.
D'aquesta Comissió, no en pot formar part l'òrgan que emeti la resolució de concessió o denegació de les subvencions.
10.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord, si escau, amb l'informe de la Comissió de Valoració, i d'acord amb allò previst a la base 11.
L'òrgan instructor formula la proposta definitiva de concessió de les subvencions un cop vista, en tot cas, la proposta de resolució provisional, la documentació addicional presentada pels beneficiaris proposats i les seves acceptacions, i l'eleva a l'òrgan resolutori.
La proposta de resolució de concessió s'ha de fonamentar, ordinàriament, en els informes de la Comissió de Valoració.
Quan l'òrgan que fa la proposta no segueixi els informes esmentats, ha de motivar-ne la discrepància.
10.7 L'òrgan competent per concedir les concessions, de conformitat amb la convocatòria, pot reduir parcialment o totalment les subvencions sol·licitades, abans que se'n dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—11 Proposta de resolució provisional, acceptació de la subvenció, reformulació i presentació de la documentació addicional
11.1 La proposta de resolució provisional de concessió de les subvencions es notifica a les entitats interessades mitjançant la publicació al Tauler electrònic de l'Administració de la Generalitat de Catalunya [URL].
11.2 La proposta de resolució provisional ha de contenir la llista de sol·licitants proposats per ser beneficiaris de les subvencions i les entitats que formen part de la llista de reserva, degudament prioritzada en funció de la puntuació obtinguda i sempre que hagin assolit la puntuació mínima exigida a la base 9.2.
En el supòsit que alguna de les entitats proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a l'entitat o entitats sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació, amb aportació prèvia del document d'acceptació de la subvenció i del pressupost del projecte adaptat a la subvenció concedida, si escau.
11.3 Les entitats proposades com a beneficiàries de les subvencions, si la subvenció atorgada és inferior a la sol·licitada, han de presentar el document d'acceptació de la subvenció i la reformulació del projecte, d'acord amb el model normalitzat que poden obtenir a la pàgina web de Tràmits gencat [URL] en el termini de deu dies hàbils a comptar des de l'endemà de la publicació de la proposta provisional de concessió.
La proposta de resolució ha de contenir el requeriment de la documentació esmentada.
Dins el mateix termini les entitats sol·licitants poden presentar al·legacions, que s'han de tenir en compte en el moment de resoldre l'atorgament de les subvencions.
La reformulació del projecte i del pressupost per adaptar-lo a la subvenció proposada ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte i, en cap cas, no en pot suposar una modificació substancial.
11.4 L'òrgan instructor pot demanar a les entitats sol·licitants que aportin la documentació complementària que consideri necessària per acreditar les dades que figuren en la sol·licitud.
12.1 L'incompliment dels requisits no esmenables o del termini de presentació de sol·licituds que estableixen les bases reguladores comporta la inadmissió de la sol·licitud.
12.2 Comporta desistiment de la sol·licitud:
a) La manca de presentació de qualsevol dels documents que preveu la base 7 o la manca d'esmena dels requisits esmenables, dins el termini de deu dies hàbils i amb el requeriment previ.
b) La manca de presentació, dins del termini establert, del document d'acceptació, si escau, o de la documentació que sigui requerida.
12.3 Prèviament a la concessió de les subvencions, l'òrgan instructor ha de resoldre la inadmissió o el desistiment de les sol·licituds i ha de notificar la resolució d'inadmissió o desistiment a les entitats interessades mitjançant la seva publicació al Tauler electrònic de l'Administració de la Generalitat de Catalunya [URL].
13.1 La resolució de concessió o denegació de la subvenció, degudament motivada, s'ha d'emetre i notificar en el termini màxim de sis mesos a comptar des de l'endemà de la data de publicació de la convocatòria.
La notificació de la resolució de concessió o denegació de la subvenció s'ha de fer mitjançant la seva publicació al Tauler electrònic de l'Administració de la Generalitat de Catalunya.
13.2 Contra la concessió o denegació de la subvenció es pot interposar recurs d'alçada davant el conseller o la consellera de Salut, en el termini d'un mes a comptar de l'endemà de la publicació de la resolució al Tauler electrònic, de conformitat amb el que estableixen els articles 121 i 122 de la Llei 39/2015, d'1 de octubre, del procediment administratiu comú de les administracions públiques.
13.3 Transcorregut el termini màxim previst sense que s'hagi dictat i notificat la resolució final del procediment, les entitats sol·licitants poden entendre desestimades les sol·licituds per silenci administratiu.
13.4 En la resolució d'atorgament de les subvencions s'han de determinar l'import global atorgat a l'entitat beneficiària i el projecte o projectes subvencionats, amb indicació de l'àrea o àrees d'actuació en les quals s'emmarca, amb l'import desglossat per a cadascun d'aquests.
La convocatòria pot establir la presentació d'un projecte o més d'un projecte per a cada sol·licitud.
El Departament de Salut ha de donar publicitat a les subvencions atorgades d'acord amb el que estableix l'article 8.1 g) de la Llei 19/2014, de 29 de desembre, de transparència, accés a la informació pública i bon govern.
El Departament de Salut pot fer públics el contingut i els resultats de les actuacions i projectes finançats amb aquestes subvencions.
Quan les entitats beneficiàries facin públics les actuacions i els projectes finançats amb aquestes subvencions han de fer constar expressament que han estat subvencionats pel Departament de Salut de la Generalitat de Catalunya, el qual es reserva el dret d'aparèixer en el material derivat de les actuacions o projectes subvencionats.
15.1 El pagament de la subvenció es tramita un cop s'hagi presentat la documentació justificativa del projecte.
15.2 Les entitats poden sol·licitar una bestreta, la quantia de la qual, en percentatge sobre l'import subvencionat, es determinarà en la convocatòria i que en cap cas no pot superar el 80% de l'import de la subvenció atorgada.
Per a aquesta bestreta no s'exigeixen garanties.
El pagament de la bestreta s'ha de tramitar un cop formalitzada la resolució de concessió, el pagament de l'import restant s'ha de tramitar un cop l'actuació subvencionada hagi estat degudament realitzada i justificada d'acord amb la base 16.
15.3 Prèviament a cadascun dels pagaments, l'òrgan instructor ha de comprovar d'ofici que l'entitat beneficiària està al corrent de les seves obligacions tributàries i amb la Seguretat Social.
—16 Justificació de la subvenció
16.1 Les entitats beneficiàries han de justificar el compliment de l'objecte de la subvenció i de l'aplicació dels fons percebuts d'acord amb alguna de les dues modalitats següents i en funció de l'import atorgat:
a) Compte justificatiu amb aportació d'un informe d'auditoria, quan el sumatori de la subvenció de tots els projectes per cada convocatòria assoleixi un import igual o superior a 60.000 euros.
b) Compte justificatiu simplificat, quan el sumatori de la subvenció de tots els projectes per cada convocatòria assoleixi un import inferior a 60.000 euros.
16.2 Compte justificatiu amb aportació d'informe d'auditoria.
En el cas que el sumatori de tots els projectes subvencionats, dins de cada convocatòria, sigui d'un import igual o superior a 60.000 euros, d'acord amb la Llei 38/2003, de 17 de novembre, i el Reial decret 887/2006, de 21 de juliol, l'entitat beneficiària ha d'adjuntar al formulari de presentació de la justificació la documentació següent per cada projecte subvencionat:
La memòria ha d'ajustar-se als continguts del projecte presentat i ha d'informar dels objectius, les diferents fases de realització de les actuacions, així com del sistema d'avaluació, els indicadors, els resultats i les conclusions.
b) Memòria econòmica justificativa del cost del projecte, que inclogui:
Llista classificada de les despeses de la totalitat del projecte subvencionat, amb la identificació del creditor i del número d'identificació fiscal, el número de factura o justificant, la data d'emissió, la data de pagament, l'import total, el percentatge d'imputació al projecte i l'import resultant, i, d'aquest últim, el percentatge finançat pel Departament de Salut i l'import.
Llista detallada d'altres ingressos, subvencions o ajuts, públics o privats, que hagin finançat el projecte subvencionat, amb indicació de la procedència i l'import.
Quan els justificants de despeses s'imputin parcialment a altres subvencions, cal indicar la quantia exacta o el percentatge imputat a cadascuna, amb identificació dels òrgans concedents.
En el cas que la subvenció s'atorgui d'acord amb un pressupost, quadre comparatiu del pressupost per partides, aprovat i executat, en què s'indiquin i, si escau, es motivin les desviacions que hi ha hagut.
Declaració, si escau, que els costos generals o indirectes són imputables al projecte subvencionat d'acord amb la base 5.2.2, amb indicació dels criteris de repartiment d'aquests costos generals i indirectes incorporats.
c) Informe d'auditoria de comptes, inscrit com a exercent en el Registre oficial d'auditors de comptes dependent de l'Institut de Comptabilitat i Auditoria de Comptes, que acrediti les despeses i el seu pagament, així com l'import i la procedència del finançament del projecte subvencionat (fons propis o altres subvencions o recursos).
L'auditor o auditora ha de dur a terme la revisió del compte justificatiu de conformitat amb allò previst en aquestes bases i amb subjecció a les normes d'actuació de la Intervenció General de la Generalitat de Catalunya.
L'auditor o auditora ha de ser la mateixa persona que audita els comptes anuals de l'entitat, si hi està obligada; en cas contrari, la persona beneficiària de la subvenció pot designar l'auditor o auditora.
L'informe de l'auditor o auditora ha d'indicar les comprovacions realitzades i posar de manifest tots els fets que puguin suposar un incompliment per part de la persona beneficiària, amb un nivell de detall que permeti a l'òrgan gestor formular conclusions.
L'informe ha de seguir el model que figura a l'annex de l'Ordre ECO/172/2015, de 3 de juny, sobre les formes de justificació de subvencions i ha de detallar els procediments de revisió i el seu abast conforme a les previsions d'aquesta Ordre.
Així mateix, l'auditor o auditora està subjecte a la resta d'obligacions previstes a l'article 8 de la mateixa Ordre.
d) El certificat positiu acreditatiu d'estar al corrent en el compliment de les obligacions tributàries amb l'Administració de l'Estat i amb la Generalitat de Catalunya, emès per l'Agència Estatal de l'Administració Tributària i per l'Agència Tributària Catalana, respectivament, en el cas que no s'hagi autoritzat la comprovació d'ofici a l'òrgan gestor.
e) El certificat positiu acreditatiu d'estar al corrent en el compliment de les obligacions amb la Seguretat Social, emès per la Tresoreria General de la Seguretat Social, en el cas que no s'hagi autoritzat la comprovació d'ofici a l'òrgan gestor.
El control de la concurrència de subvencions s'ha de dur a terme mitjançant el sistema de validació previst a l'Ordre ECO/172/2015, de 3 de juny.
16.3.1 En cas que el sumatori de tots els projectes subvencionats per cada convocatòria sigui d'un import inferior a 60.000 euros, d'acord amb la Llei 38/2003, de 17 de novembre, i el Reial decret 887/2006, de 21 de juliol, l'entitat beneficiària ha d'adjuntar al formulari normalitzat la documentació següent per cada projecte subvencionat:
La memòria ha d'ajustar-se als continguts del projecte presentat i ha d'informar dels objectius, les diferents fases de realització de les actuacions, així com del sistema d'avaluació, els seus indicadors, els resultats i les conclusions.
b) Memòria econòmica justificativa del cost del projecte amb idèntic contingut que el de la base 16.2, apartat b), d'aquesta Ordre.
c) Certificat positiu acreditatiu d'estar al corrent en el compliment de les obligacions tributàries amb l'Administració de l'Estat i amb la Generalitat de Catalunya, emès per l'Agència Estatal de l'Administració Tributària i per l'Agència Tributària Catalana, respectivament, en el cas que no s'hagi autoritzat la comprovació d'ofici a l'òrgan gestor.
d) Certificat positiu acreditatiu d'estar al corrent en el compliment de les obligacions amb la Seguretat Social, emès per la Tresoreria General de la Seguretat Social, en el cas que no s'hagi autoritzat la comprovació d'ofici a l'òrgan gestor.
e) Si escau, carta de pagament de reintegrament en el supòsit de romanents no aplicats així com dels interessos que se'n derivin.
16.3.2 El Departament de Salut ha de comprovar l'aplicació correcta de la subvenció sol·licitant la totalitat dels justificants als beneficiaris que es determinin aplicant la tècnica de mostreig combinat.
El Departament de Salut pot exigir la totalitat dels justificants de despesa si es plantegen dubtes sobre el cost del projecte.
La forma de presentació dels justificants ha de ser en format electrònic vàlid, d'acord amb el que preveuen les normes de procediment administratiu vigent.
El control de la concurrència de subvencions es duu a terme mitjançant el sistema de validació previst a l'Ordre ECO/172/2015, de 3 de juny.
16.4 Termini i lloc de presentació i esmena de la documentació justificativa.
El termini màxim per presentar la documentació justificativa és l'últim dia hàbil del mes de febrer de l'any següent a l'any en què s'ha de portar a terme l'acció sol·licitada.
La resolució de la convocatòria ha de preveure que la justificació es presenti per via telemàtica a través de la pàgina web de Tràmits gencat [URL] o, si no és possible, de forma presencial en els registres del Departament de Salut, d'acord amb la normativa vigent.
El termini de justificació pot ser ampliat de conformitat amb la normativa aplicable.
La falta de presentació de la documentació justificativa en el termini establert és motiu de revocació de la subvenció atorgada.
Quan el Departament de Salut apreciï l'existència de defectes esmenables en la justificació, ho ha de posar en coneixement de l'entitat beneficiària i li ha de concedir un termini de deu dies hàbils per corregir-los.
—17 Obligacions de les entitats beneficiàries
Les entitats beneficiàries han de complir les obligacions següents:
a) Complir la finalitat de la subvenció realitzant l'activitat subvencionada en el termini que determinin les bases reguladores.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat de Catalunya, de la Sindicatura de Comptes i d'altres òrgans competents d'acord amb la normativa aplicable.
Aquesta comunicació s'ha de fer tan bon punt es coneguin i, en tot cas, abans de la justificació de l'aplicació dels fons rebuts.
f) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contractació del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció en aplicació de l'article 31.3 de la Llei 38/2003, de 17 de novembre, general de subvencions.
g) Incloure el logotip del Departament de Salut i l'expressió "Amb el suport del Departament de Salut", utilitzant el logotip corporatiu del Programa d'identificació visual (PIV) disponible a la pàgina web: http://www.gencat.cat/piv/descarregues/01_03_descarregues.html, en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció.
i) En el cas que sigui procedent la justificació mitjançant el sistema de compte justificatiu amb aportació d'informe d'auditoria, subscriure un contracte amb l'auditor o auditora amb el contingut previst a l'Ordre ECO/172/2015, de 3 de juny, i conservar i posar a la seva disposició tots els llibres, registres i documents que siguin exigibles per a la justificació de les subvencions.
Aquesta mateixa obligació la tenen les entitats beneficiàries respecte a les actuacions de comprovació i control previstes en la normativa aplicable.
j) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, de transparència, accés a la informació pública i bon govern han de complir amb les obligacions de transparència del títol II de la mateixa Llei que els siguin aplicables.
k) En compliment de l'article 15.2 de la Llei 19/2014, del 29 de desembre, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions de llurs òrgans de direcció o administració, per tal que l'òrgan concedent les faci públiques sempre que la subvenció concedida superi l'import de 10.000 euros.
l) Complir les altres obligacions que preveuen la normativa vigent en matèria de subvencions i les bases reguladores de cada subvenció.
—18 Revocació i revisió de la resolució de concessió
18.1 L'òrgan concedent, amb tramitació prèvia del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
18.2 És procedent la revocació parcial de la subvenció en proporció a la part del cost del projecte no justificada suficientment sempre que s'hagi complert la finalitat per a la qual es va atorgar la subvenció.
18.3 En el cas que es produeixi un excés de finançament respecte al cost del projecte subvencionat, l'entitat beneficiària ha de reintegrar al Departament de Salut l'import corresponent.
No obstant això, quan l'Administració adverteixi l'excés de finançament, ha d'exigir el reintegrament de l'import excedent fins al límit de la subvenció atorgada.
18.4 Les subvencions concedides es poden revisar i, en especial, es pot modificar la resolució de la concessió en cas d'alteració de les condicions que van determinar l'atorgament o en cas de l'obtenció concurrent d'altres ajuts.
18.5 D'acord amb el que estableix l'article 33.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, i en relació amb la base 18.4, s'ha d'exigir el reintegrament de la subvenció atorgada quan l'Administració tingui coneixement de la percepció d'altres subvencions incompatibles amb l'atorgada sense que l'entitat beneficiària hi hagi renunciat.
En cas d'incompliment de les obligacions que preveuen les bases reguladores, és d'aplicació el règim sancionador previst a la Llei 38/2003, de 17 de novembre, general de subvencions, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
En el cas que l'objecte de la subvenció inclogui el tractament de dades de caràcter personal, els beneficiaris i les entitats col·laboradores han de complir amb la normativa corresponent tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
En tot el que no preveuen expressament aquestes bases són aplicables els preceptes continguts en el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 39/2015, d'1 d'octubre, del procediment administratiu comú de les administracions públiques; la Llei 26/2010, del 3 d'agost, de règim jurídic i del procediment de les administracions públiques de Catalunya; la Llei 4/2008, de 24 d'abril, del llibre III del Codi civil de Catalunya; la Llei 3/2015, de l'11 de març, de mesures fiscals, financeres i administratives, així com el que disposa la Llei de pressupostos de la Generalitat de Catalunya que sigui aplicable a l'exercici corresponent i la resta de normativa aplicable.
Principis ètics i regles de conducta als quals les entitats beneficiàries de subvencions o ajuts han d'adequar la seva activitat, i efectes d'un eventual incompliment d'aquests principis
Les entitats beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present al procediment o el pugui afectar.
Particularment, s'han d'abstenir de dur a terme qualsevol acció que pugui vulnerar els principis d'igualtat d'oportunitats i de lliure concurrència.
Amb caràcter general, les entitats beneficiàries d'ajuts públics en l'exercici de la seva activitat, assumeixen les obligacions següents:
d) Col·laborar amb l'òrgan competent en les actuacions que aquest dugui a terme per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
En cas d'incompliment dels principis ètics i regles de conducta és d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.